Framkvæmdir í Strandasýslu , sem lengi hefur verið beðið eftir , eru setta á 2. tímabil samgönguáætlunar , árin 2025 – 29 , í 15 ára samgönguáætlun sem Sigurður Ingi Jóhannsson samgönguráðherra kynnti í gær . Aðeins tvær framkvæmdir í áætluninni eru í Strandasýslu . Það eru annars vegar Innstrandarvegur , Heydalsá – Þorpar í Tungusveit og hins vegar Veiðileysuháls í Árneshreppi . Fyrri framkvæmdin er til þess að ljúka endurbyggingu á 5 km löngum kafla . Áætlaður kostnaður er 300 milljónir króna . Seinni framkvæmdin varðar vetrarfærð norður í Árneshrepp . Veiðileysihálsinn hefur lengi verið slæmur farartími að vetrarlagi . Ætlunin er að endurbyggja 12 km langan vegarkafla upp úr Veiðileysufirðinum og yfir hálsinn niður í Reykjarfjörðinn . Kostnaður er áætlaður 750 milljónir króna . Ekki er að finna aðrar framkvæmdir í Strandasýslu á þessu 15 ára tímabili frá 2020 – 2034 . Í greinargerð með tillögunni segir að ekkert sé fjallað um framkvæmdir á 3. tímabili áætlunarinnar sem kosti minna en 1 milljarð króna . Nefnd eru nokkur dæmi um verkefni sem þetta á við . Tvö þeirra eru á Vestfjörðum : Örlygshafnarvegur , Hvalsker-Sauðlauksdalsvegur og Djúpvegur um Súðavíkurhlíð , snjóflóðavarnir . Ekki eru nefnd verkefni í Strandasýslu . Það er þó ekki fullvíst að frekari verkefni í Strandasýslu komi ekki til greina . Bæði þessi verkefni í Strandasýslu voru á samgönguáætlun fyrir árin 2015 - 18 sem samþykkt var á Alþingi 12. október 2016 . Í Innstrandaveg var 50 milljón króna fjárveiting 2018 til að hefja framkvæmdir það ár og sömuleiðis var 200 milljón króna fjárveiting 2018 til að hefast handa við Veiðileysuháls . Bæði verkin ættu nú að vera komin vel af stað samkvæmt þeirri áætlun . Ekkert hefur gerst ennþá og nú færast þessi verk til áranna 2025 - 29 miðað við nýjustu samgönguáætlunartillögu Samgönguráðherra .